[{"text_idx": "#000002", "text": "Debako Udalak ere LGTBIfobiaren Aurkako Nazioarteko Eguneko aldarrikapenekin bat egin du. Egun horretan, hain zuzen ere, Osasunaren Munduko Erakundeak 1990eko maiatzaren 17an homosexualitatea gaixotasun psikiatrikoen zerrendatik kendu zuela ospatzen da, eta kaleratutako adierazpenarekin argi utzi nahi izan dute udalerrian ez direla jarrera LGTBIfobikoak onartzen."}, {"text_idx": "#000003", "text": "1990etik jendartean edo legegintzan gaiari buruzko aurrerapauso batzuk eman badira ere, oraindik ere bide luzea dagoela egiteko dio testuak. \u201cZoritxarrez, lesbiana, gay, bisexual, transexual, intersexual eta beste hainbaten eskubideak ez dira oraindik ere bermatzen, eta euren aurkako diskriminazioari aurre egiten jarraitu behar dugu gutako bakoitzak\u201d."}, {"text_idx": "#000004", "text": "Udaletik ohartarazi dute ez dutela \u201cbazterkeriarik nahi, ez eta indarkeriarik, aurreiritzirik edota gorrotorik ere\u201d. Eta azpimarratu dute \u201cherritar libreak\u201d nahi dituztela, \u201cberdintasunean eta errespetuan\u201d oinarritutako jendarte batean, \u201cnorberak bere sexualitatearen, sexu identitatearen nahiz generoaren arabera bizitzeko askatasun osoa izan behar duelako\u201d."}, {"text_idx": "#000006", "text": "Orientazio sexualean eta genero identitatean oinarritutako diskriminaziorik ez duela onartzen, ez eta indarkeriarik ere.\nLesbiana, gay, transexual, bisexual, transgenero eta intersexualek euren adierazpen afektibo-sexualak askatasun osoz bizitzeko eskubidea dutela.\nEuskal gizarte inklusiboa eta askotarikoa aldarrikatzen duela, justuagoa, errespetuzkoagoa eta integratzaileagoa bilakatu dadin.\nBerdintasunerako eskubidearen eta sexu-orientazio eta generoagatiko diskriminaziorik ezaren alde lan egiten jarraituko duela, askatasuna, duintasuna eta giza eskubideak defendatzeko helburuarekin."}]